Crni ibis
Crni ibis ili blistavi ibis (lat. Plegadis falcinellus) je raširena ptica iz porodice ibisa.

Opis 
Crni ibis je srednje velika ptica, dužine 48 do 66 cm, s rasponom krila od 80 do 105 cm. Teži 485 – 970 grama. Odrasle ptice su tamnosmeđe s bronzanom i zelenkastom metalik odsjajem. Mlade ptice imaju neuglednije perje od odraslih jedinki, sposobnih za razmnožavanje.

Rasprostranjenost 

To je široko rasprostranjena ptica u Evroaziji, Africi, Australiji i Sjevernoj Americi. Prezimljava u Africi i Aziji, gdje se hrani u plićacima s muljevitim dnom, koje je obraslo trskom, ponekad na rižinim poljima i vlažnim livadama.

Način života 
Obitava u slatkim i slaboslanim slivovima, širokim močvarama, ušćima rijeka i plitkim poplavljenim vlažnim livadama.

Prehrana 
Crni ibis hrani se vodenim beskralješnjacima: vodenim kukcima, pijavicama, kišnim glistama, ponekad i ribom i vodozemcima.

Razmnožavanje 
Gnijezdi se u gustim kolonijama, zajedno s drugim pticama kao što su: čaplje i pelikani.

Izvori

Vanjske veze 
Ostali projekti

Močvarice